स्वामी जी के बचपन का नाम मुंषीराम था। बालक मुंशीराम का बचपन बहुत लाड़-प्यार में बीता। इस वजह से उनमें कई बुराइयां पैदा हो गईं थी। लेकिन बरेली में महर्षि दयानंद के उपदेश सुनने और सभी तरह के सवालों का सही जवाब पा जाने के बाद उनकी सारी जिंदगी ही बदल गई। वे अपने जीवन गाथा कल्याण मार्ग का पथिक में उन्होंने लिखा था- ऋषिवर! तुम्हें भौतिक शरीर त्यागे 41 वर्श हो चुके, परंतु तुम्हारी दिव्य मूर्ति मेरे हृदय पटपर अब तक ज्यों-की-त्यों है। मेरे निर्बल हृदय के अतिरिक्त कौन मरणधर्मा मनुष्‍य जान सकता है कि कितनी बार गिरते-गिरते तुम्हारे स्मरणमात्र ने मेरी आत्मिक रक्षा की है। तुमने कितनी गिरी हुई आत्माओं की काया पलट दी, इसकी गणना कौन मनुष्‍य कर सकता है? परमात्मा के बिना, जिनकी पवित्र गोद में तुम इस समय विचर रहे हो, कौन कह सकता है कि तुम्हारे उपदेशों से निकली हुई अग्नि ने संसार में प्रचलित कितने पापों को दग्ध कर दिया है। परंतु अपने विषय में मैं कह सकता हूं कि तुम्हारे सत्संग ने मुझे कैसी गिरी हुई अवस्था से उठाकर सच्चा लाभ करने के योग्य बनाया।’’